**ԱՄՓՈՓԱԹԵՐԹ**

**ԳՐԻՇԱ ԳԱԳԻԿԻ ԳԱՍՊԱՐՅԱՆԻՆ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅՈՒՆԻՑ ԱԶԱՏԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ**

|  |  |  |
| --- | --- | --- |
| 1. ՀՀ արդարադատության նախարարություն | | **13.05.2022** |
| **/27.2/20721-2022** |
| *1.«Գրիշա Գագիկի Գասպարյանին շարքային կազմի պարտադիր զինվորական ծառայությունից ազատելու մասին»* Հայաստանի Հանրապետության կառավարության որոշման նախագծի (այսուհետ՝ Նախագիծ) համաձայն՝ նախատեսվում է *շարքային կազմի պարտադիր զինվորական ծառայությունից ազատել**Գրիշա Գագիկի Գասպարյանին: Այս կապակցությամբ հարկ է նկատի ունենալ* «Զինվորական ծառայության և զինծառայողի կարգավիճակի մասին» Հայաստանի Հանրապետության օրենքի 21‑րդ հոդվածի 5-րդ մասի պահանջը. այն է՝ քաղաքացին ***կարող է բացառիկ դեպքերում ազատվել պարտադիր զինվորական ծառայությունից՝ Հայաստանի Հանրապետության կառավարության որոշմամբ՝ Հայաստանի Հանրապետության կառավարության սահմանած  կարգով,*** իսկ Հայաստանի Հանրապետության կառավարության 2019 թվականի փետրվարի 15-ի N 89-Ն որոշմամբ կարգավորված են Հայաստանի Հանրապետության կառավարության կողմից քաղաքացիներին բացառիկ դեպքերում պարտադիր զինվորական ծառայությունից ազատելու գործընթացի հետ կապված հարաբերությունները, մասնավորապես՝ հիշյալ որոշման հավելվածի 2-րդ կետի 3-րդ ենթակետի համաձայն՝ պարտադիր զինվորական ծառայությունից ազատման բացառիկ դեպք է համարվում գիտական աստիճան ունեցող քաղաքացուն կրթության և գիտության բնագավառներում գործունեության համար ***Հայաստանի Հանրապետության կառավարության կողմից նախկինում տարկետում տրված լինելու*** ևքաղաքացու կողմից Հայաստանի Հանրապետությունում օրենքով սահմանված գիտական և գիտատեխնիկական գործունեությամբ զբաղվելու հանգամանքները: Այդ առումով պարզաբանման և հիմնավորման կարիք ունեն *Գրիշա Գագիկի Գասպարյանին նախկինում տրված* տարկետման, վերջինիս ժամկետի և հիմքերի վերաբերյալ դրույթները: Հարկ է նկատի ունենալ նաև, որ հիշյալ դրույթների կապակցությամբ համապատասխան պարզաբանում ներկայացված չէ Նախագծի հիմնավորմամբ և կից փաստաթղթերով, ինչով պայմանավորված պարզաբանման կարիք ունի, թե քաղաքացուն երբ, ինչ հիմքով և մինչև երբ է տրվել տարկետում, քանի որ վերջինս դեռևս չի զորակոչվել պարտադիր զինվորական ծառայության, ինչպես նաև չի ազատվել զինվորական ծառայությունից:  Ելնելով վերոգրյալից՝ Նախագծի դրույթները լրացուցիչ պարզաբանման և հիմնավորման կարիք ունեն:  Այս առումով Նախագծի հիմնավորման դրույթները նույնպես անհրաժեշտ է վերանայել՝ ներկայացնելով «Նորմատիվ իրավական ակտերի մասին» օրենքի 6-րդ հոդվածի 5-րդ մասի պահանջին համապատասխան հիմնավորում, մասնավորապես՝ նախագծի հիմնավորման միջոցով նախագիծը մշակող պետական մարմինը պարզաբանում է իրավական ակտի ***ընդունման նպատակը, կարգավորման անհրաժեշտությունը, կարգավորման համար ընտրված եղանակի նպատակահարմարությունը, պարզաբանում է նախագծով առաջարկվող կարգավորումների բնույթն ու նպատակը, իրավական ակտի ընդունմամբ ակնկալվող արդյունքները,*** որոնք սակայն ներկայացված հիմնավորմամբ բավարար չափով պարզաբանված չեն:  2. Հարկ է նկատի ունենալ նաև, որ Նախագիծը ՀՀ արդարադատության նախարարություն անհրաժեշտ է ներկայացնել ՀՀ պաշտպանության նախարարության կարծիքի հետ միասին: | **Մասամբ է ընդունվել**  ՀՀ կառավարության 8 հուլիսի 2019 թվականի N 912-Ա որոշմամբ քաղաքացուն տրվել է տարկետում, որի մասին լրացում է կատարված նաև նախագծի հիմնավորման մեջ:  **Չի ընդունվել**  Նախագիծը արդարադատության նախարարություն է ուղարկվում ՀՀ կառավարության 25 փետրվարի 2021 թվականի N 252-Լ որոշման 15-րդ կետի պահանջների համաձայն, որով նախատեսվում է, որ  «Նախագծերը նախապես կարծիքի են ուղարկվում շահագրգիռ մարմիններին նախագիծը ներկայացնողի կողմից: Ոչ նորմատիվ բնույթի նախագծերը կարծիքի են ուղարկվում նաև արդարադատության նախարարություն»: | |
| 1. ՀՀ պաշտպանության նախարարություն | | **17.05.2022** |
| **ՊՆ/510/2343-2022** |
| 1. Դիտողություններ և առաջարկություններ չկան | **Ընդունվել է** | |